Pɛl 23
1
Kä mi mi̱thi kɛɛl yɛnɛ kuäär,
tit mɔ te nhiamdu mɔ agɔaa.
2
Mi ɛ ji̱n ram mi gua̱n mi̱eth,
jakni mi̱ethdu kä kuiy.
3
A lɔcdu ci di̱t kɛ mi̱eth
mi gɔaa in cɛ la̱t,
dɔ̱ŋ go̱rɛ ni duɔ̱ɔ̱p
mi bɛ käp ni ji̱.
4
/Cu lät ɛlɔ̱ŋ kɛ ɣöö bi ria̱ŋ jek,
te nikɛ pɛl mi bi gaŋ rɔ.
5
Kɛn yio̱w dëë kɛ riaw
mi wi̱i̱ lɔcdu la̱th thi̱n,
dëë kɛ rɔ̱ bar ce̱tkɛ mi tekɛ
kɛ gɔ̱k ce̱tkɛ cuɔɔr.
6
/Cu mi̱eth raam mi /ci
muɔ̱cdu go̱o̱r cam.
kä a lɔcdu /ci di̱t kɛ mi̱eth
mi gɔaa mi cɛ la̱t,
7
kɛ ɣöö jɛn ce̱tdɛ kɛ ram mi
la ji̱ a jio̱k i̱,
“Mi̱thni kä mäthni!”
Kä /cɛ lot ni jɛ.
8
Kä bi ŋɔk ni min tɔt in ci cam,
a bɛ lɛ ya̱r ni nyinku diaal.
9
Ɛ dɔ̱a̱r /ci ruacdu liŋ,
bɛ rieet pɛlädu wä ŋar ŋar.
10
/Cu key ɣo̱th, kä /cu kak
raam mi rɛɛt mac,
11
kɛ ɣöö ram min gaŋkɛ bumɛ,
bɛ lukdiɛn kath kɛ kui̱du.
12
Läth ni lɔcdu rɛy ruaacni,
kä ɛ ji̱thdu tiit ni pɛl.
13
Kä /cu gat päl a ci jɛ nyuuth,
mi wi̱i̱ jɛ wä duäc
/cɛ bi li̱w.
14
Duäcdu kɛ jɛ kääni ni jɛ li̱th.
15
Kä gatdä mi wi̱i̱ wä pɛl,
amäni ɣän bä bi lɔcdä tɛɛth.
16
Bi lɔcdä tɛɛth ɛlɔ̱ŋ,
mi wi̱i̱ lat ni cuɔ̱ɔ̱ŋ.
17
A lɔcdu /ci go̱r ni ji̱
dueeri,
luthni ni Kuoth Nhial
ni ciaŋ.
18
Kɛ thuɔ̱k nhiam a thi̱n,
/ca min ŋääthi bi woc.
19
Liŋɛ gatdä kä a pɛl ni ji̱n,
kä guuri ni duɔ̱ɔ̱p cuuŋä.
20
/Cu te rɛy nɛɛni ti yɔ̱a̱ŋ
kɔaaŋni,
kiɛ nɛy ti matkɛ rɔ̱
kɛ mi̱eth ri̱eŋ,
21
kɛ ɣöö ma̱a̱th kɔaaŋni kɛnɛ
mi̱eeth ri̱i̱ŋ bi kɛna can,
kä bi ni̱en raan kum
ce̱tkɛ rɛ̈t biey.
22
Liŋ guur in käm ji̱ tëk,
kä /cu muɔɔr lo̱k mi cɛ dɔŋ.
23
Kɔk thuɔ̱k, kä /cu jɛ nyɔk
kɛ kɔk,
kä jek pɛl kɛnɛ tiit lɔaac
kɛ ŋäc ŋɔaani.
24
Kä gua̱n raam mi tekɛ cuŋ
bi lɔcdɛ tɛɛth ɛlɔ̱ŋ,
kä ram wä tekɛ gat mi pɛl
bi lɔcdɛ tɛɛth.
25
Jakni lɔc guur kɛnɛ
muɔɔr kä tɛth.
26
Gatdä käm ni ɣä lɔcdu,
kä tit dupkä.
27
Kɛ ɣöö riäär ɛ kɔ̱a̱k mi lueŋ,
kä ciek mi dho̱o̱m ɛ jiw
mi loŋ loŋ.
28
La päthɛ ni naath duɔ̱pni
ce̱tkɛ määc,
reepɛ ni thil ŋäthä kä wutni.
29
Ɛŋa te riɛk ɔ?
Kä ɛŋa jiɛth lɔcdɛ mɔ?
Kä ɛŋa tekɛ go̱o̱ny ɔ?
Kä ɛŋa tekɛ buɔ̱ɔ̱t ti
thil luk ɔ?
Kä ɛŋa tith nyinkɛ mɔ?
30
Kɛ nɛy tin ja̱lkɛ ni
gua̱th kɔaaŋni,
nɛy tin cɛ lɔcdiɛn ka̱m
ni ma̱th kɔaaŋni.
31
Ɛ kɔaŋ /ci ji̱ pɛl guäth
in ca pik
a cäŋ ca jɛ tiɛth
rɛy kubayä.
32
Kä kɛ jɔak i̱ yiɔɔ bɛ kac
ce̱tnikɛ thɔ̱l,
kä luɛɛŋɛ naath ce̱tnikɛ to̱ŋ.
33
Kä bi cu guic ni ti gööl,
kä bi lat ni nyin däkä.
34
Bi cu ce̱tnikɛ ram mi
ci tɔ̱ɔ̱c däär baar,
kɛnɛ ram mi ci tɔ̱ɔ̱c
wi̱i̱ kä mi wi̱el.
35
Kä bi wee i̱, “Ca ɣä duäc,
duundɛ ɣöö /ka̱n ɣä moc buɔ̱t.
Ca ɣä duäc kä /ka̱n bɛ̈cdɛ jek.
Kä ɣän bä kulɛ keer i̱ nɛy?
Kɛ ɣöö bä wä go̱r
kɛ kɔaŋ mi dɔ̱ŋ.”
